**PONEDJELJAK, 20.4.2020.**

**Dragi moji učenici!**

 **Nadam se da ste svi dobro i da možemo opet marljivo krenuti u novi radni tjedan.**

**HRVATSKI JEZIK**

Poslušajte skladbu Čežnja za proljećem W. A. Mozarta.

[Čežnja za proljećem - skladba](https://www.youtube.com/watch?v=spl31pu3DRA)

 Nakon slušanja ostanite malo u tišini, a zatim pročitajte tekst *Priroda* na 150. str. u čitanci. Potražite objašnjenje nepoznatih riječi (pitajući ukućane ili preko interneta). Zatim usmeno odgovorite na pitanja iza teksta.

U bilježnicu zapišite:

 20.4.2020.

 **Priroda**

 Božidar Prosenjak

 Tema: razgovor djeda i unučice o Prirodi

 Personifikacija – Priroda je opisana kao žena: spava, budi se, proteže se, okuplja obitelj...

 Riješite zadatke u radnoj bilježnici na 113. str. Zatim napišite sastavak o proljeću (treća zelena točkica u čitanci na 151. str.), opišite proljeće. Koristi se usporedbama, pridjevima, personifikacijom…

 Pazite na naslov i dijelove sastavka!

 Neki dan ste samovrednovali svoj opis tratinčice. Učinite to i danas kroz tvrdnje koje su vam zapisane u bilježnici. Ne morate ih danas ponovno pisati, samo izvršite procjenu svog opisa.

 Sastavak fotografirajte i pošaljite ga u pojedinačnoj poruci.

Zabavite se uz kviz o prirodi. ☺

[Kviz o prirodi](https://www.artrea.com.hr/qiuz/kvizpriroda.htm)

**MATEMATIKA -** Pisano dijeljenje (5778 : 2)

 Hajdemo dobro uvježbati pisano dijeljenje četveroznamenkastih brojeva jednoznamenkastim. Ponovimo najprije ono što smo prošli sat Matematike naučili. Pripazit ćemo na pravilno govorenje u postupku dijeljenja pa ćemo umjesto *spuštamo* reći *dopišemo*.

 Posebnu pozornost posvetimo **skraćenom postupku pisanog dijeljenja**.

Otvorite poveznicu i sve ponovite:

[Pisano dijeljenje četveroznamenkastih brojeva jednoznamenkastim](https://screenrec.com/share/1RNeUo6cpl?fbclid=IwAR23T75Latc4ev6rEqQkJU3hkoESNNiZNCMudHwoe-42olbaOsW0iEKB9yg)

Riješite **101. i 102. str. u radnoj bilježnici te 96. str. u zbirci zadataka**.

Ako znate podijeliti skraćenim postupkom, učinite tako.

Šaljem vam video uradak o pisanom dijeljenju u grupu.

96. str. u zbirci zadataka fotografirajte i u pojedinačnoj poruci mi je pošaljite na pregled.

**TZK**

 Vježbamo uz naše poznate sportaše. Obavezno tijekom dana izvedite i vježbe koje možete naći na poveznici:

[Vježbe za nastavu TZK](https://youtu.be/8o1f6FYFQf8?fbclid=IwAR0-CIGcd79b5lNfHVnrjsKrAQyL5xIcPFkc41EpQuDZAl4ol60xV17P5ZM)

Budite marljivi u vježbanju jer vježbanje je put do zdravlja!

 Snimite 30 s vježbanja vježbi s ponuđene poveznice i pošaljite u razrednu grupu.

Na kraju malo zabave uz rebus križaljke! Rješenja su naslovi bajki! Pošaljite mi odgovore.

 Pozdrav od učiteljice Pavice!



